**A Budapest Közút Zrt. Általános Szerződési Feltételei a Teherforgalmi Online Behajtási Információs Rendszer (TOBI) igénybevételéhez**

(hatályos 2023. április 01. napjától)

# TARTALOMJEGYZÉK

[TARTALOMJEGYZÉK 1](#_Toc97287435)

[1 A SZOLGÁLTATÓ ADATAI 5](#_Toc97287436)

[2 A SZERZŐDÉS FELTÉTELEI, ÁLTALÁNOS RENDELKEZÉSEI 5](#_Toc97287437)

[2.1 BEVEZETŐ RENDELKEZÉSEK 5](#_Toc97287438)

[2.1.1 Általános szerződési feltételek célja 5](#_Toc97287439)

[2.1.2 Budapest Közút Zrt. Ügyfélszolgálatának elérhetősége: 6](#_Toc97287440)

[2.2 FOGALOMMEGHATÁROZÁSOK 6](#_Toc97287441)

[2.2.1 Ügyfél 6](#_Toc97287442)

[2.2.2 Felhasználó 6](#_Toc97287443)

[2.2.3 Áfa törvény 6](#_Toc97287444)

[2.2.4 Átutalás 6](#_Toc97287445)

[2.2.5 Közútkezelői hozzájárulás 6](#_Toc97287446)

[2.2.6 Behajtási hozzájárulás 6](#_Toc97287447)

[2.2.7 Behajtási-várakozási hozzájárulás 7](#_Toc97287448)

[2.2.8 Egyedi azonosító 7](#_Toc97287449)

[2.2.9 Hitelesítés 7](#_Toc97287450)

[2.2.10 Díjbekérő 7](#_Toc97287451)

[2.2.11 Pénzforgalmi számla 7](#_Toc97287452)

[2.2.12 Korlátozott forgalmú közút 7](#_Toc97287453)

[2.2.13 Korlátozott forgalmú övezet 7](#_Toc97287454)

[2.2.14 Regisztrációs költség 7](#_Toc97287455)

[2.2.15 Költségtérítés 8](#_Toc97287456)

[2.2.16 Eljárási díj 8](#_Toc97287457)

[2.2.17 Telephely 8](#_Toc97287458)

[2.2.18 Tárolóhely 8](#_Toc97287459)

[2.3 A SZOLGÁLTATÁS IGÉNYBEVÉTELE 8](#_Toc97287460)

[2.3.1 Szolgáltatásokat igénybe vevők köre 8](#_Toc97287461)

[2.3.2 Rendszerkövetelmény 8](#_Toc97287462)

[2.4 ÁLTALÁNOS RENDELKEZÉSEK 8](#_Toc97287463)

[2.4.1 Közútkezelői hozzájárulás 8](#_Toc97287464)

[A Túlsúly - túlméret rendelet 14.§-ban meghatározott kivételekkel Közútkezelői hozzájárulás 8](#_Toc97287465)

[Közútkezelői hozzájárulás 9](#_Toc97287466)

[2.4.2 Behajtási hozzájárulások 9](#_Toc97287467)

[2.4.3 Védett övezeti hozzájárulások 10](#_Toc97287468)

[3 HOZZÁJÁRULÁSOK KIVÁLTÁSÁNAK MENETE 11](#_Toc97287469)

[3.1 ÜGYFÉL REGISZTRÁCIÓ 11](#_Toc97287470)

[3.1.1 Regisztráció elérhetősége. 11](#_Toc97287471)

[3.1.2 Elvesztett, elfelejtett jelszó 11](#_Toc97287472)

[3.1.3 Mikro- és kisvállalkozói telephelykedvezmény 11](#_Toc97287473)

[3.1.4 A szövetségi tagság kedvezmény 11](#_Toc97287474)

[3.1.5 Közterületen kívüli várakozóhely, közterületi kizárólagos várakozóhely 12](#_Toc97287475)

[3.1.6 Margitszigeti telephely 12](#_Toc97287476)

[3.1.7 Sportszervezet 12](#_Toc97287477)

[3.2 JÁRMŰ REGISZTRÁCIÓ 12](#_Toc97287478)

[3.2.1 Milyen esetben szükséges jármű regisztráció 12](#_Toc97287479)

[3.2.2 Adatok felhasználás előtti véglegesítése 12](#_Toc97287480)

[3.2.3 Próba rendszám esetén alkalmazott eljárás 13](#_Toc97287481)

[3.2.4 Jármű regisztrációs költség 13](#_Toc97287482)

[3.3 IGÉNYLÉS 13](#_Toc97287483)

[3.3.1 Eljárási szabályok 13](#_Toc97287484)

[3.3.2 Igénylés folyamata 15](#_Toc97287485)

[3.4 ELBÍRÁLÁS 16](#_Toc97287486)

[3.5 HOZZÁJÁRULÁS ÁTVÉTELE, ÉRVÉNYESÍTÉSE 17](#_Toc97287487)

[3.5.1 Csak díjfizetés és annak a TOBI rendszerben történő feldolgozása után érvényesíthető elbírált és jóváhagyott hozzájárulás típusok 17](#_Toc97287488)

[3.5.2 Otthoni nyomtatás, vagy személyes átvételt követően érvényesíthető hozzájárulás típusok 17](#_Toc97287489)

[3.5.3 Jóváhagyást követően automatikusan érvényes hozzájárulás típusok 18](#_Toc97287490)

[3.5.4 Elektronikusan átvett közútkezelői hozzájárulásokra vonatkozó egyedi szabályok 18](#_Toc97287491)

[3.6 FIZETÉS 18](#_Toc97287492)

[3.6.1 Online fizetés 18](#_Toc97287493)

[3.6.2 Teljesítés időpontja 18](#_Toc97287494)

[3.6.3 Utalás 18](#_Toc97287495)

[3.6.4 Hozzájárulás lemondása 19](#_Toc97287496)

[3.6.5 Rendszámmódosítás 19](#_Toc97287497)

[3.6.6 Túlfizetés 19](#_Toc97287498)

[3.7 SZÁMLÁZÁS 19](#_Toc97287499)

[3.7.1 Elektronikus számla 19](#_Toc97287500)

[3.7.2 Kibocsájtott elektronikus számlák megfelelősége 20](#_Toc97287501)

[3.7.3 Papír alapú számla 20](#_Toc97287502)

[4 ÜGYFÉLSZOLGÁLAT MŰKÖDÉSE, BEJELENTÉSEK, PANASZOK 20](#_Toc97287503)

[4.1 ÜGYFÉLSZOLGÁLATI CSATORNÁK 20](#_Toc97287504)

[4.2 PANASZKEZELÉS 21](#_Toc97287505)

[4.3 REKLAMÁCIÓ TARTALMI ELEMEI 21](#_Toc97287506)

[4.4 HATÁRIDŐ 21](#_Toc97287507)

[5 A SZOLGÁLTATÓ HIBÁS TELJESÍTÉSE ESETÉRE IRÁNYADÓ SZABÁLYOK, VITÁK RENDEZÉSÉNEK MÓDJA 21](#_Toc97287508)

[6 ADATKEZELÉS 21](#_Toc97287509)

[6.1 A KEZELT ADATOK KÖRE 21](#_Toc97287510)

[6.2 AZ ADATKEZELÉS CÉLJA ÉS IDŐTARTAMA 22](#_Toc97287511)

[6.3 ADATOK FELHASZNÁLÁSA 22](#_Toc97287512)

[6.4 ADATOKAT KEZELŐK KÖRE 22](#_Toc97287513)

[6.5 HARMADIK FÉL ADATAI 22](#_Toc97287514)

[6.6 TÁJÉKOZTATÁS A SZEMÉLYES ADATOK KEZELÉSÉRŐL 23](#_Toc97287515)

[6.7 FELHASZNÁLÓ FELELŐSSÉGE 23](#_Toc97287516)

[6.8 HIBÁSAN MEGADOTT ADATOK 24](#_Toc97287517)

[6.9 ÜGYFÉL ADATOK MÓDOSULÁSÁNAK BEJELENTÉSE 24](#_Toc97287518)

[7 BEHAJTÁSI HOZZÁJÁRULÁSOK ELLENŐRZÉSE, SZANKCIÓK 24](#_Toc97287519)

[7.1 AZ ELLENŐRZÉST VÉGZŐ SZERVEK 24](#_Toc97287520)

[7.2 ADATSZOLGÁLTATÁS 24](#_Toc97287521)

[8 ÁSZF MÓDOSÍTÁSA 25](#_Toc97287522)

[8.1 A SZERZŐ 25](#_Toc97287523)

[8.2 HATÁLYBALÉPÉS DÁTUMA 25](#_Toc97287524)

[8.3 HATÁLYBALÉPÉS DÁTUMA JOGSZABÁLYVÁLTOZÁS ESETÉN 25](#_Toc97287525)

[9 IRÁNYADÓ JOG, NYELV ÉS VITARENDEZÉS 25](#_Toc97287526)

[9.1 IRÁNYADÓ JOG 25](#_Toc97287527)

[9.2 ÁSZF NYELVE 25](#_Toc97287528)

[9.3 NEM SZABÁLYOZOTT ELEMEK 25](#_Toc97287529)

[9.4 JOGVITÁK RENDEZÉSÉNEK HELYE 25](#_Toc97287530)

[9.5 SEMMISSÉG 26](#_Toc97287531)

[9.6 A BUDAPEST KÖZÚT ZRT. MUNKAVÁLLALÓJÁNAK SZEMÉLYES FELELŐSSÉGE 26](#_Toc97287532)

[10 TITOKTARTÁS 27](#_Toc97287533)

[10.1 ADATOK ÁTADÁSA HARMADIK FÉL RÉSZÉRE 27](#_Toc97287534)

[10.2 ADATOK ÁTADÁSA HATÓSÁGI MEGKERESÉS ESETÉN 27](#_Toc97287535)

[10.3 KÁRÉRVÉNYESÍTÉS 27](#_Toc97287536)

[11 VIS MAIOR 28](#_Toc97287537)

[12 FELÜGYELETI SZERV 29](#_Toc97287538)

[13 MELLÉKLETEK FELSOROLÁSA 30](#_Toc97287539)

# A SZOLGÁLTATÓ ADATAI

Név: Budapest Közút Zártkörűen Működő Részvénytársaság

Székhely: 1115 Budapest, Bánk bán u 8-12.

Ügyfélszolgálat: 1115 Budapest, Kelenföld vasútállomás aluljáró szint, őrmezei kijárat

Weboldal: tobi.budapestkozut.hu

Telefonszám: +36 1 7766 100

E-mail: budapestkozut@budapestkozut.hu

# A SZERZŐDÉS FELTÉTELEI, ÁLTALÁNOS RENDELKEZÉSEI

## BEVEZETŐ RENDELKEZÉSEK

### Általános szerződési feltételek célja

Jelen általános szerződési feltételek (a továbbiakban: "ÁSZF") célja, hogy – eleget téve a meghatározott össztömeget, tengelyterhelést, tengelycsoport-terhelést és méretet meghaladó járművek közlekedéséről szóló 36/2017. (IX. 17.) NFM rendeletben, a Budapest főváros közigazgatási területén a teherforgalom közlekedésének szabályozásáról szóló 92/2011. (XII. 30.) Főv. Kgy. rendeletben (továbbiakban: Teherforgalmi rendelet), valamint a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendeletben (továbbiakban: Parkolási rendelet) foglaltaknak – meghatározza a Budapest Közút Zártkörűen Működő Részvénytársaság (Székhely: 1115 Budapest, Bánk bán u 8-12., cégjegyzékszáma: 01-10-047164, adószáma: 23501894-2-44) (továbbiakban: Szolgáltató) által a közút használatát célzó elektronikus Teherforgalmi Online Behajtási Információs rendszer (továbbiakban TOBI rendszer) igénybevételéhez nyújtott szolgáltatások általános feltételeit. Az ÁSZF a Szolgáltató és az Ügyfelei között a közútkezelői hozzájárulások, behajtási hozzájárulások és behajtási-várakozási hozzájárulások igénylésével és kiadásával kapcsolatos, a TOBI rendszeren keresztül lebonyolított jogügyletek (továbbiakban: szolgáltatás) általános feltételeit tartalmazza, amelyek mind a Szolgáltatóra, mind pedig az Ügyfélre és a Felhasználóra nézve külön kikötés nélkül is kötelezőek, amennyiben eltérő rendelkezéseket nem állapítanak meg. Az ÁSZF nyilvános, azt az Ügyfelek és Felhasználók a Szolgáltató honlapján, valamint a TOBI online felületén megtekinthetik. A Szolgáltató az Ügyfél vagy a Felhasználó kérésére a hatályos ÁSZF-et betekintésre ingyenesen rendelkezésre bocsátja az ügyfélszolgálaton.

### Budapest Közút Zrt. Ügyfélszolgálatának elérhetősége:

* Cím: 1115 Budapest, Kelenföld vasútállomás aluljáró szint, őrmezei kijárat
* Levelezési cím: 1115 Budapest, Bánk bán u 8-12.
* Telefonszám: +36 1 7766 100
* Nyitvatartási idő: hétfőtől csütörtökig: 09:00–17:00; pénteken 09:00-15:00 óráig
* Internetes portál címe: tobi.budapestkozut.hu
* elektronikus levélcím: teherforgalom@budapestkozut.hu

## FOGALOMMEGHATÁROZÁSOK

### **Ügyfél**

 a Szolgáltató szolgáltatásait igénybevevő, számlafizető cselekvőképes természetes személy vagy jogi személy.

### **Felhasználó**

A TOBI rendszerben regisztrált természetes személy, aki az Ügyfél nevében eljárhat. Egy Felhasználó több Ügyfélhez rögzíthető, egy Ügyfélhez több Felhasználó rögzíthető.

### **Áfa törvény**

az általános forgalmi adóról szóló 2007. évi CXXVII. törvény.

### **Átutalás**

 az Ügyfél, mint számlafizető fél rendelkezése alapján végzett olyan pénzforgalmi szolgáltatás, amelynek során az Ügyfél, mint számlafizető fél fizetési számláját a kedvezményezett javára megterhelik, valamint a hatósági átutalás és az átutalási végzés alapján történő átutalás.

### **Közútkezelői hozzájárulás**

Budapest főváros közigazgatási területén belül, a meghatározott össztömeget, tengelyterhelést, tengelycsoport-terhelést és méretet meghaladó járművek közlekedéséről szóló 36/2017. (IX. 17.) NFM rendelet (továbbiakban: Túlsúly- túlméret rendelet) alapján egy vagy több közút és/vagy közforgalom elől el nem zárt magánút, egy időszakos igénybevételére feljogosító, a Szolgáltató nevében kiadott hozzájárulás.

### **Behajtási hozzájárulás**

 a Teherforgalmi rendelet, valamint a Parkolási rendelet alapján egy vagy több korlátozott forgalmú övezet, korlátozott forgalmú közút vagy védett övezet egy időszakos igénybevételére feljogosító, a Fővárosi Önkormányzat nevében kiadott hozzájárulás.

### **Behajtási-várakozási hozzájárulás**

a Parkolási rendelet alapján egy vagy több védett övezet időszakos igénybevételére feljogosító, a Fővárosi Önkormányzat nevében kiadott hozzájárulás.

### **Egyedi azonosító**

 az Ügyfél egyértelmű azonosítása céljából a Szolgáltató által meghatározott betű-, számjegy vagy jelkombináció.

### **Hitelesítés**

 olyan eljárás, amely lehetővé teszi, hogy a pénzforgalmi szolgáltató ellenőrizze a készpénz-helyettesítő fizetési eszköz használatát, ideértve annak személyes biztonsági elemeit is.

### **Díjbekérő**

 a TOBI rendszerben rögzített szolgáltatás igényről, a rendszer által kiállított, szolgáltatás ellenértékét előzetesen bekérő, szigorú számadási kötelezettség alá nem vont dokumentum. A díjbekérő kiállítás előfeltétele a szolgáltatás ellenértéke megfizetésének, valamint a vonatkozó számla kiállításnak.

### **Pénzforgalmi számla**

 az a fizetési számla, amelyet a számlatulajdonos rendszeres gazdasági tevékenysége körében, pénzforgalmának lebonyolítása céljából törvényben megállapított kötelezettség alapján nyit, illetve nyitott.

### **Korlátozott forgalmú közút**

a közúti közlekedés szabályairól szóló 1/1975. (II. 5.) KPM-BM együttes rendelet (a továbbiakban: KRESZ) 14. § (1) bekezdés r) pontjában meghatározott módon kijelölt olyan közút, ahová a jelzőtáblán megjelölt megengedett legnagyobb össztömeget meghaladó tehergépkocsival, vontatóval, mezőgazdasági vontatóval és lassú járművel behajtani tilos.

### **Korlátozott forgalmú övezet**

 a KRESZ 14. § (1) bekezdés z/2) pontjában meghatározott módon kijelölt és a Teherforgalmi rendeletben megállapított olyan terület, ahová a jelzőtáblán megjelölt, megengedett legnagyobb össztömeget meghaladó tehergépkocsival, vontatóval, mezőgazdasági vontatóval és lassú járművel közlekedni tilos.

### **Regisztrációs költség**

Behajtási hozzájárulás és Behajtási-várakozási hozzájárulás igénylésénél a gépjármű adatainak rögzítésével, azonosításával kapcsolatban felmerült adminisztrációs, technikai és egyéb költségek Ügyfél, illetve Felhasználó által megfizetett része. A regisztrációs költség megfizetése nélkül, az elbírált kérelem érvényesítésére nincs lehetőség.

### **Költségtérítés**

 A behajtási hozzájárulás és a behajtási-várakozási hozzájárulás kiadásának elbírálásával, cseréjével és módosításával kapcsolatban felmerült adminisztrációs, technikai és egyéb költségek Ügyfél, illetve Felhasználó által megfizetett része.

### Eljárási díj

A közútkezelői hozzájárulás kiadásának elbírálásával kapcsolatban felmerült adminisztrációs, technikai és egyéb költségek igénylő által megfizetett része, melyet a kérelem befogadása után és az elbírálása előtt kell megfizetni.

### **Telephely**

A tehergépkocsi, vontató, mezőgazdasági vontató és lassú jármű közúti árufuvarozói engedély kivonatában feltüntetett címe.

### **Tárolóhely**

A közúti közlekedési szolgáltatásokról és a közúti járművek üzemben tartásáról szóló 89/1988. (XII. 20.) MT rendelet 7. § (2) bekezdése szerinti telephely.

## A SZOLGÁLTATÁS IGÉNYBEVÉTELE

### Szolgáltatásokat igénybe vevők köre

A Szolgáltató szolgáltatásait bármely Ügyfél jogosult igénybe venni, amennyiben sikeresen regisztrálja magát, vagy rendelkezik érvényesre regisztrációval, továbbá magára nézve kötelezőnek ismeri el a hatályos ÁSZF-ben foglaltakat.

### Rendszerkövetelmény

A Szolgáltató TOBI rendszere Internet Explorer 10 vagy magasabb, Mozilla Firefox 50, vagy magasabb és Google Chrome 50, vagy magasabb verziószámú böngészőkkel működik megfelelően. A rendszer nincs mobil eszközre optimalizálva, mobil eszközön való használatát Szolgáltató nem támogatja.

## ÁLTALÁNOS RENDELKEZÉSEK

### **Közútkezelői hozzájárulás**

#### Kötelezettek köre

A Túlsúly - túlméret rendelet 14.§-ban meghatározott kivételekkel Közútkezelői hozzájárulás kiváltására kötelezett az a jármű, melynek terhelése, illetve mérete a járművön lévő rakományt is figyelembe véve, meghaladja a Túlsúly- túlméret rendeletben foglalt értékeket.

#### Díjak

Közútkezelői hozzájárulás igénylése esetén, a kérelem befogadásával egyidejűleg eljárási díjat kell fizetni, a Túlsúly – túlméret rendeletben foglaltak szerint.

A megengedett össztömeget, illetve a megengedett legnagyobb tengelyterhelést, tengelycsoport-terhelést, vagy megengedett méretet meghaladó járművek közlekedése esetén a Túlsúly - túlméret rendeletben meghatározott [túlsúly-túlméret díjat](http://internetarchiv.kozut.local/utvonalengedelyezes/dijak) kell fizetni.

#### Kiadásra jogosult szervezet

##### az országos közutat vagy több önkormányzat közigazgatási területén helyi közutat érintő közlekedés esetén a Magyar Közút Nonprofit Zártkörűen Működő Részvénytársaság (a továbbiakban: MK NZrt.),

##### kizárólag helyi közutat érintő közlekedés esetén a közút kezelője,

##### a Katonai Nemzetbiztonsági Szolgálat, valamint a Magyar Honvédség (a továbbiakban: honvédség) által üzemben tartott, továbbá a honvédség érdekében más üzembentartó által üzemben tartott járművek közlekedése esetén a meghatározott össztömeget, tengelyterhelést és méretet meghaladó honvédségi járművek közúti közlekedéséről szóló miniszteri rendelet által meghatározott szerv

####

### Behajtási hozzájárulások

#### Kötelezettek köre

Behajtási hozzájárulás kiváltására a Teherforgalmi rendelet (3) bekezdésben meghatározott kivételekkel kötelezett az a tehergépkocsi, vontató, mezőgazdasági vontató és lassú jármű melynek megengedett legnagyobb össztömege meghaladja a közúti közlekedés szabályairól szóló 1/1975. (II. 5.) KPM-BM együttes rendelet (a továbbiakban: KRESZ) 14. § (1) bekezdés r) pontjában meghatározott (továbbiakban: korlátozott forgalmú közút) módon kijelölt és megjelölt behajtási korlátozást, valamint a KRESZ 4. § (1) bekezdés z/2) pontjában meghatározott (továbbiakban: korlátozott forgalmú övezet) módon kijelölt és a Teherforgalmi rendelet 3., vagy 4. számú mellékletében megjelölt behajtási korlátozást és oda behajtani kíván.

#### A behajtási hozzájárulás megtagadható különösen, ha

a megengedett legnagyobb össztömeg korlátozást meghaladó szállítmány megbontható vagy

a közútkezelő álláspontja szerint a közút teherbírása és állapota alapján nem alkalmas arra, hogy a megengedett leg nagyobb össztömeget meghaladó jármű azon közlekedjék.

Vonatkozó jogszabályokban előírt feltételeket nem teljesítő járművek esetén.

#### Díjak

A behajtási hozzájárulás igénylésével egy időben az eljárás költségtérítését meg kell fizetni, melynek mértékét a Teherforgalmi rendelet határozza meg.

Legkésőbb a behajtási hozzájárulás érvényesítése előtt, a jármű regisztrációjának egyszeri költségtérítését meg kell fizetni, melynek mértékét a Teherforgalmi rendelet határozza meg.

A korlátozott forgalmú övezetekbe szóló igénylések esetén, a behajtási hozzájárulás érvényesítése előtt az engedély díját meg kell fizetni, melynek mértékét a Teherforgalmi rendelet határozza meg.

#### Kiadásra jogosult

A behajtási hozzájárulásokat a Fővárosi Közgyűlés által átruházott hatáskörben a Főpolgármester adja ki.

#### A bevétel tulajdonosa

A behajtási hozzájárulásokért szedett költségtérítések összege és a behajtási díj közvetlenül a Budapest Főváros Önkormányzatát illeti meg.

### Védett övezeti hozzájárulások

#### Kötelezettek köre

Védett övezeti hozzájárulás kiváltására – a Parkolási rendelet a 15. §-ban, és a IV. fejezetben meghatározott kivételekkel – kötelezett valamennyi rendszámmal rendelkező jármű, mely a védett övezeti rendeletben felsorolt védett övezet valamelyikébe – kivéve a Normafa környéke – behajtani, vagy behajtani és várakozni kíván.

#### Díjak

A védett övezeti hozzájárulás igénylésével egy időben az eljárás költségtérítését meg kell fizetni, melynek mértékét a Parkolási rendelet határozza meg.

Legkésőbb a védett övezeti hozzájárulás érvényesítése előtt, a jármű regisztrációjának egyszeri költségtérítését meg kell fizetni, melynek mértékét a Parkolási rendelet határozza meg.

A védett övezetekbe szóló igénylések esetén, a behajtási hozzájárulás érvényesítése előtt az engedély díját meg kell fizetni, melynek mértékét a Parkolási rendelt határozza meg.

#### Kiadásra jogosult szervezet

Normafa védett övezet kivételével a védett övezeti hozzájárulásokat a Fővárosi Közgyűlés által átruházott hatáskörben a Főpolgármester adja ki.

#### A bevétel tulajdonosa

Az védett övezeti hozzájárulásokért szedett költségtérítések összege és a behajtási díj közvetlenül a Budapest Főváros Önkormányzatát illeti meg.

# HOZZÁJÁRULÁSOK KIVÁLTÁSÁNAK MENETE

## ÜGYFÉL REGISZTRÁCIÓ

### **Regisztráció elérhetősége**.

A TOBI rendszer használatához előzetes Ügyfél-regisztráció szükséges. Az Ügyfél regisztrációt a tobi.budapestkozut.hu/ címen lehet elvégezni.

### Elvesztett, elfelejtett jelszó

1. Nem terheli felelősség a Szolgáltatót az abból adódó károkért, ha az Ügyfél a jelszavát elfelejti, vagy az illetéktelenek számára bármely, nem a Szolgáltatónak felróható okból hozzáférhetővé válik.
2. Felhasználó elfelejtett jelszava esetén e-mail címének megadását követően elküldjük új jelszavát.

### Mikro- és kisvállalkozói telephelykedvezmény

Érvényesítéséhez szükséges az Ügyfél által nyilatkozatot tenni arra vonatkozóan, hogy a kis- és középvállalkozásokról, fejlődésük támogatásáról szóló 2004. évi XXXIV. törvény 3-5. § alapján az Ügyfél mikro- vagy kisvállalkozásnak minősül. A nyilatkozat minta jelen ÁSZF 1. számú mellékletét képezi, a kedvezmény kizárólag az eredeti nyilatkozat Szolgáltató részére történő átadását követően érvényesíthető. Amennyiben az Ügyfél adataiban a nyilatkozat átadását követően változás áll be, úgy az Ügyfél kötelessége és felelőssége új nyilatkozat formájában a Szolgáltatót a változásról, annak bekövetkezésétől számított 3 munkanapon belül tájékoztatni. A kedvezmény igénybevétele a már leadott, elbírált igényléshez visszamenőleg nem lehetséges.

### A szövetségi tagság kedvezmény

Érvényesítésére a Szolgáltatóval megállapodást kötött fuvarozói, vagy érdekvédelmi szervezet azon tagjai jogosultak, akik a szövetség, vagy érdekvédelmi szervezet részére meghatalmazást adtak szövetségi tagsági igazolás kiadására. Ezen kedvezmény a szervezet által a Szolgáltató részére történő igazolás átadását követő 2. munkanap kezdetétől vehető igénybe. A kedvezmény igénybevétele a már leadott, elbírált igényléshez visszamenőleg nem lehetséges. A fuvarozói, vagy érdekvédelmi szervezet hibás, vagy késedelmes adatközléséből eredő károkért a Szolgáltatót felelősség nem terheli.

### Közterületen kívüli várakozóhely, közterületi kizárólagos várakozóhely

Gazdálkodói behajtási hozzájárulás igénylésére az jogosult, aki a 2. számú melléklet szerinti nyilatkozatot a Szolgáltatónak – annak valamely ügyfélszolgálati elérhetőségére - kitöltve visszaküldi, és azt a Szolgáltató rögzítette ügyviteli rendszerében.

### Margitszigeti telephely

Gazdálkodói behajtási várakozási hozzájárulás igénylésére az jogosult, akinek a székhelye, telephelye vagy fióktelepe a Margitsziget védett övezet területén van, és az ezt igazoló dokumentumot a Szolgáltató – annak valamely ügyfélszolgálati elérhetőségére – részére megküldi, és azt a Szolgáltató rögzítette ügyviteli rendszerében.

### Sportszervezet

Sportszervezeti behajtási várakozási hozzájárulás igénylésére az jogosult, az a sportszövetség és sportszervezet, aki a Margitsziget védett övezet területén székhellyel, telephellyel, fiókteleppel, vagy az övezet területén található sportlétesítménnyel kötött megállapodással, bérleti szerződéssel rendelkezik, és az ezt igazoló dokumentumot a Szolgáltató – annak valamely ügyfélszolgálati elérhetőségére – részére megküldi, és azt a Szolgáltató rögzítette ügyviteli rendszerében.

## JÁRMŰ REGISZTRÁCIÓ

### Milyen esetben szükséges jármű regisztráció

Jármű regisztrációra Behajtási hozzájárulás, Behajtási-várakozási hozzájárulás és Közútkezelői hozzájárulás igénylésénél minden olyan jármű esetében szükség van,

1. amelyre jelen szolgáltatás keretein belül nem történt korábban regisztráció, vagy
2. amelyre jelen szolgáltatás keretein belül történt már korábban regisztráció, azonban a regisztrált jármű új rendszámot vagy új forgalmi engedélyt kapott,

### Adatok felhasználás előtti véglegesítése

A járműadatok véglegesítését a Szolgáltató végzi el. A véglegesítés előtt az adott járműre hozzájárulás nem igényelhető. A jármű adatai a járműregisztráció során meghatározott adatokkal kerülnek feltüntetésre. A jármű adatainak Felhasználó általi módosítása esetén a járműre új behajtási hozzájárulás igénylése csak az adatmódosítás Szolgáltató általi elfogadása után lehetséges.

### Próba rendszám esetén alkalmazott eljárás

Próba rendszámos gépjármű esetén a jármű adatait minden alkalommal ellenőrizni, és rögzíteni kell, ezért próba („P” betűjelű) rendszámmal ellátott járműnél minden új Behajtási hozzájárulás és új Behajtási-várakozási hozzájárulás és Közútkezelői hozzájárulás igénylésénél szükség van új jármű regisztrációra.

### Jármű regisztrációs költség

#### Fizetésre vonatkozó szabályok

1. Behajtási hozzájárulás és Behajtási-várakozási hozzájárulás csak megfizetett gépjármű regisztrációs költség esetén érvényesíthető.
2. Közútkezelői hozzájárulás igénylésnél a járműregisztrációt költség nem terheli.

#### Díjak

1. online regisztráció esetén 2000 forint + ÁFA,
2. egyéb esetben (személyes, fax, elektronikus úton) 3000 forint + ÁFA

## IGÉNYLÉS

### Eljárási szabályok

1. A Közútkezelői hozzájárulás, a Behajtási hozzájárulás és a Behajtási-várakozási hozzájárulás igénylésének leadása során kitöltött adatok valóságnak való megfelelősége az Ügyfél, illetve Felhasználó felelőssége.
2. Behajtási hozzájárulások és Behajtási-várakozási hozzájárulások igénylése esetén regisztrációs költséget, költségtérítést, a Parkolási rendeletben, illetve a Teherforgalmi rendeletben meghatározott és kiadott engedély után a Parkolási és Teherforgalmi rendeletekben meghatározott díjat kell fizetni.
3. Az igényelt Behajtási hozzájárulások és Behajtási-várakozási hozzájárulások elbírálása csak akkor lehetséges, ha a hozzá kapcsolódó költségtérítés teljes összege a Szolgáltató bankszámláján jóváírásra és a TOBI rendszerben feldolgozásra kerül. Nem minősül benyújtottnak az az igénylés, melynek költségtérítését nem, vagy csak részben fizették meg, illetve a költségtérítés összegének átutalását kezdeményezték.
4. Közútkezelői hozzájárulások igénylése esetén eljárási díjat és túlsúly-túlméret díjat kell fizetni a Túlsúly ‑ túlméret rendelet szerint.
5. Az igényelt Közútkezelői hozzájárulások elbírálása csak akkor lehetséges, ha a hozzá kapcsolódó eljárási díj teljes összege a Szolgáltató bankszámláján jóváírásra került, és annak feldolgozása a TOBI rendszerben megtörtént. Nem minősül benyújtottnak az az igénylés, melynek eljárási díját nem, vagy csak részben fizették meg, illetve az eljárási díj összegének átutalását kezdeményezték.
6. Az igényelt Behajtási hozzájárulás és Behajtási-várakozási hozzájárulás adatait annak benyújtása után az Ügyfél, illetve a Felhasználó egyoldalúan nem módosíthatja. Az igényelt Behajtási hozzájárulás és Behajtási várakozási hozzájárulás módosítására csak az elbírálás során, az elbíráló által javasolt módon van lehetőség.
7. A Behajtási hozzájárulás és a Behajtási-várakozási hozzájárulás igénylésekor befizetett költségtérítést, vagy sürgősségi költségtérítést, valamint a Közútkezelői hozzájárulás igénylésekor befizetett eljárási díjat az igény elutasítása, vagy az Ügyfél, illetve a Felhasználó általi lemondása esetén a Szolgáltató nem téríti vissza. A befizetést akkor sem téríti vissza Szolgáltató, ha az Ügyfél, illetve a Felhasználó olyan helyszínre igényelt Behajtási hozzájárulást vagy Behajtási-várakozási hozzájárulást, ahová az jogszabályi előírás alapján nem szükséges, illetve a benyújtott igénylés jogszabályban meghatározott elbírálási ideje előtt az igénylésben meghatározott érvényességi időszak lejárt.
8. Amennyiben a Behajtási hozzájárulás, a Behajtási-várakozási hozzájárulás költségtérítése, illetve a Közútkezelői hozzájárulás elbírálási díja nincs kiegyenlítve, az igényt a kérelmezett érvényességi időszak utolsó napját követő napon, vagy a rögzítést, illetve befogadást követő 30. napon, Szolgáltató lemondott igénynek tekinti. Ez esetben a Szolgáltató a befizetett költségtérítést nem téríti vissza.
9. Ügyfél, illetve Felhasználó jelen ÁSZF elfogadásával tudomásul veszi, hogy a költségtérítés megfizetése nem garantálja a Behajtási hozzájárulás és a Behajtási-várakozási hozzájárulás kiadását, csupán előfeltétele annak.
10. Ügyfél, illetve Felhasználó jelen ÁSZF elfogadásával tudomásul veszi továbbá, hogy az eljárási díj megfizetése nem garantálja a Közútkezelői hozzájárulás kiadását, csupán előfeltétele annak.
11. A díjfizetés után hiányosságokra vonatkozó reklamációt a Szolgáltatónak nem áll módjában elfogadni.
12. Behajtási hozzájárulás és Behajtási-várakozási hozzájárulás igénylésekor „Övezet teljes területére” történő szállítás esetén 3, adott övezeten belüli szállítási cím megadása kötelező.
13. Behajtási hozzájárulás és Behajtási-várakozási hozzájárulás igénylésekor a járműszerelvények megengedett legnagyobb össztömeg meghatározása a következőképpen történik:
14. Meghatározott vontatmány esetén:

A vontató tehergépkocsi megengedett legnagyobb össztömegének és a vontatott pótkocsi megengedett legnagyobb össztömegének az összege.

A nyerges vontató megengedett legnagyobb össztömegének és a vontatott félpótkocsi megengedett legnagyobb össztömege 2/3 részének az összege.

1. Változó vontatmány estén:

A vontató tehergépkocsi megengedett legnagyobb össztömegének és a vontatható legnagyobb össztömegnek az összege.

A nyerges vontató megengedett legnagyobb össztömegének és a vontatható legnagyobb össztömeg 2/3 részének az összege.

1. Védett övezet területére a gazdálkodó számára legfeljebb annyi járműre adható *Gazdálkodói behajtási hozzájárulás*, hogy a gazdálkodónak kiadott, egy időben érvényes gazdálkodói behajtási hozzájárulások száma ne haladja meg a gazdálkodó rendelkezésére álló, a védett övezetben található, közterületen kívüli várakozóhelyek és közterületi kizárólagos várakozóhelyek számának 1,2-szeresét, azzal, hogy ha egy várakozóhellyel való rendelkezésre több gazdálkodó is jogosult, az közöttük egyenlő arányban kerül számításba vételre.
2. Gazdálkodói behajtási hozzájárulás iránti igény beadása csak akkor lehetséges, ha az Ügyfél, illetve a Felhasználó a Szolgáltató részére előzetesen benyújtotta a gazdálkodónak a gazdálkodó rendelkezésére álló közterületen kívüli várakozóhelyek és közterületi kizárólagos várakozóhelyek számáról szóló, a 2. számú mellékletben meghatározott nyilatkozatát. A gazdálkodó rendelkezésére álló várakozóhelyek számáról szóló nyilatkozat valóságnak való megfelelősége a gazdálkodó felelőssége.
3. Gazdálkodói behajtási hozzájárulás iránti igény beadása csak akkor lehetséges, ha az Ügyfél, illetve a Felhasználó a Szolgáltató részére előzetesen benyújtotta az Ügyfél a Margitsziget védett övezet területén székhellyel, telephellyel, fiókteleppel rendelkezés tényét dokumentummal (pl. cégkivonat) igazolta.
4. Sportszervezeti behajtási-várakozási hozzájárulás iránti igény beadása csak akkor lehetséges, ha az Ügyfél, illetve a Felhasználó a Szolgáltató részére előzetesen igazolta az Ügyfél, hogy székhellyel, telephellyel, fiókteleppel rendelkezik a Margitsziget védett övezet vonatkozásában, vagy Ügyfél a Margitsziget védett övezet területén található sportlétesítménnyel kötött megállapodással rendelkezik, továbbá Ügyfél sportszövetségnek, vagy sportszervezetnek minősül.

### Igénylés folyamata

#### Behajtási hozzájárulás és Behajtási várakozási hozzájárulás igénylése esetén kitöltendő adatok

1. sürgős vagy normál kérelem kiválasztása
2. számla postázási cím kiválasztása
3. Budapesti szállítási és vagy kiindulási címek hozzáadása
4. Zónaválasztás
5. Övezetenként járművek kiválasztása
6. Járművenként engedélykategória kiválasztása
7. Járművenként érvényesség kezdete és vége megadása
8. Járművenként árú típusának kiválasztása
9. Járművenként a kérelmezett útvonal kiválasztása, ha elérhető
10. Járművenként övezet teljes területére szóló, vagy egyedi szállítás kiválasztása
11. Járművenként indulási és vagy érkezési címek megadása
12. Járművenként vontatási adatok megadása

#### Közútkezelői hozzájárulás igénylése esetén kitöltendő adatok:

1. számla postázási cím kiválasztása
2. Túlsúly- túlméret jelölőnégyzet kitöltése
3. Budapesti szállítási és vagy kiindulási cím hozzáadása amennyiben kijelölt útvonalra szól a kérelem
4. Zónaválasztás
5. Övezetenként járművek kiválasztása
6. Járművenként érvényesség kezdete és vége megadása
7. Járművenként Típus kiválasztása
8. Járművenként Sürgősség kiválasztása
9. Járművenként övezet teljes területére szóló, vagy egyedi szállítás kiválasztása
10. Járművenként indulási és vagy érkezési címek megadása
11. Járművenként a szállításra vonatkozó adatok:
12. alvázmagasság
13. hosszúság rakománnyal együtt
14. szélesség rakománnyal együtt
15. magasság rakománnyal együtt
16. össztömeg rakománnyal együtt
17. tengely elrendezés
18. tengelyterhelések rakománnyal együtt
19. rakomány megnevezése

Az adatok kitöltése után az igénylés elküldése csak akkor lehetséges, ha az ÁSZF rendelkezéseinek kötelező érvényű elismerése megtörtént.

Az igénylés kezdeti dátuma, időpontja minden esetben a költségtérítés vagy az eljárási díj jóváírásának dátuma, időpontja a Budapest Közút Zrt. számláján.

## ELBÍRÁLÁS

1. Az elbírálást a Budapest Közút Zrt. munkatársai végzik a Parkolási rendeletben, a Teherforgalmi rendeletben és a Túlsúly-túlméret rendeletben maghatározott időn belül.
2. Az eljárás során az utolsó hiánypótlástól – TOBI rendszerben a kérelem átadása az ügyfélszolgálatnak gombra kattintás után – és a költségtérítés vagy eljárási díj megfizetésének dátuma közül a későbbi időponttól kezdődően kerül megállapításra az elbírálási idő.
3. Az elbírálás minden munkanap 8 órától 16 óráig tart, kivéve a pénteki munkanap szerinti munkanapon, amikor is 8 órától 14 óráig tart. Ezen időpontok figyelembevételével kerül megállapításra az elbírálási idő.
4. Az elbírálás során a Budapest Közút Zrt. egyoldalúan módosíthatja az eredeti kérelmet annak írásos indoklása mellett, melyet, a TOBI rendszerben, az adott kérelemhez csatolva hozza az Ügyfél, illetve a Felhasználó tudomására.
5. Az elbírálás során a Budapest Közút Zrt. megtagadhatja a kérem kiadását annak írásos indoklása mellett, melyet a TOBI rendszerben, az adott kérelemhez csatolva hozza az Ügyfél, illetve a Felhasználó tudomására.
6. Amennyiben a gyorsított ügymenetben igényelt behajtási és behajtási várakozási hozzájárulás, valamint közútkezelői hozzájárulás nem készül el a kérelemben megjelölt és az ÁSZF 3.4 b) és c) pontja által meghatározott határidőn belül, úgy a Budapest Közút Zrt. visszatéríti Ügyfélrészére az érintett behajtási és a behajtási várakozási hozzájárulások költségtérítésének illetve az érintett közútkezelői hozzájárulások eljárási díjának különbözetét a normál ügymenetű kérelemhez képest. A kérelmét ezután normál ügymenetben kezeli tovább.
7. Gyorsított ügymenetben igényelt kérelmek az ÁSZF 3.4 f) pontja szerinti kezelése esetén az Ügyfél, illetve a Felhasználó lemond az egyéb kártérítési igényeiről a Budapest Közút Zrt. – vel szemben.

## HOZZÁJÁRULÁS ÁTVÉTELE, ÉRVÉNYESÍTÉSE

### Csak díjfizetés és annak a TOBI rendszerben történő feldolgozása után érvényesíthető elbírált és jóváhagyott hozzájárulás típusok

1. össztömeg korlátozott övezetbe leadott Behajtási hozzájárulások,
2. behajtási várakozási hozzájárulások, leszámítva a Gazdálkodói behajtási várakozási hozzájárulást
3. az egyedi elbírálás alapján kiadott, túlsúlyos és vagy tengelytúlsúlyos közútkezelői hozzájárulások. Az érvényesítés további feltétele az otthoni nyomtatás, vagy az ügyfélszolgálaton történt személyes átvétel.

### Otthoni nyomtatás, vagy személyes átvételt követően érvényesíthető hozzájárulás típusok

1. közútkezelői hozzájárulások

### Jóváhagyást követően automatikusan érvényes hozzájárulás típusok

1. a 3.5.1 és a 3.5.2 pontban nem nevesített hozzájárulás típusok

### Elektronikusan átvett közútkezelői hozzájárulásokra vonatkozó egyedi szabályok

1. Hatósági intézkedés során az elektronikusan átvett közútkezelői hozzájárulás bizonyító erővel nem bír
2. Hatósági intézkedéstől számított 3 munkapapon belül Ügyfél köteles a korábban csak elektronikusan átvett közútkezelői hozzájárulást Budapest Közút Zrt. ügyfélszolgálatán személyesen átvenni.

## FIZETÉS

### Online fizetés

 A Szolgáltató kizárólag a CIB Bank által meghatározott bankkártyákat fogadja el. Online bankkártyás fizetés esetén a fizetés a CIB Bank webes felületén keresztül történik. A CIB Bank webes felületén keletkezett hibák miatt a Szolgáltatót felelősség nem terheli. Ebben az esetben az Ügyfél a Közútkezelői hozzájárulás, Behajtási hozzájárulás és a Behajtási-várakozási hozzájárulás ellenértékét banki átutalás vagy Szolgáltatói ügyfélszolgálatán fizikai POS terminálon bankkártyával történő befizetés útján teljesítheti.

A CIB bank saját rendszerében keletkezett működési hibákért Szolgáltató felelősséget nem vállal.

### Teljesítés időpontja

A Behajtási hozzájárulások, a Behajtási-várakozási hozzájárulások és az eseti Közútkezelői hozzájárulások kiadása kizárólag akkor lehetséges, ha a hozzá kapcsolódó díj teljes összege banki átutalás esetén beérkezik a Szolgáltató számlájára és feldolgozásra kerül, vagy a CIB Bank webes felületén keresztül online bankkártyás fizetéssel vagy Szolgáltatói ügyfélszolgálatán fizikai POS terminálon bankkártyával történő befizetés útján kerül kiegyenlítésre.

### Utalás

Amennyiben az Ügyfél átutalással fizet, úgy tudomásul veszi, hogy pénzügyileg akkor rendezett az igény, ha a kapcsolódó díjbekérő(k) összege a Szolgáltató bankszámláján maradéktalanul jóváírásra és az ÁSZF 3.4 c) pontja szerinti munkaidőben feldolgozásra kerül. A bankok közötti átutalási idő miatt keletkezett károkért a Szolgáltatót felelősség nem terheli.

#### Bankszámlán történő jóváírás feldolgozása

Banki átutalás esetén a Szolgáltató bankszámláján történő jóváírások feldolgozása az ÁSZF 3.4 c) pontja szerinti munkaidőn belül legalább két óránként megtörténik. A Szolgáltató abban az esetben tudja biztosítani a tranzakció bankszámlán történő jóváírásának feldolgozását, amennyiben:

* átutalás közleményében a vonatkozó díjbekérő/díjbekérők azonosítószáma karakterpontosan megadásra kerül.
* Több díjbekérő ellenértékének átutalása esetén, a karakterpontosan megadott azonosítószámok az alábbi karakterek valamelyikével kerülnek elválasztásra az átutalás közleményében: pont (.) vessző (,) pontosvessző (;) per (/) backslash (\) alulvonás (\_) kötőjel (-) szóköz ( )

### Hozzájárulás lemondása

Hozzájárulás lemondása esetén, a fel nem használt időszakra vonatkozó Behajtási hozzájárulás díj értékéről a Szolgáltató módosító elektronikus/papír alapú (ÁSZF 3.7.1 és 3.7.3 pontja alapján) számlát állít ki és az összeget a rendszerben, az Ügyfél regisztráció során megadott bankszámlaszámra visszautalja, legfeljebb a számla kiállítását követő 30 naptári napon belül, ha a visszautaláshoz szükséges minden adat hiánytalanul a Szolgáltató rendelkezésére áll.

### Rendszámmódosítás

Rendszámmódosítás esetén, a fel nem használt időszakra vonatkozó Behajtási hozzájárulás díj, valamint a cserélt Behajtási hozzájárulás díj értékének különbözetéről, a Szolgáltató fizetendő díj esetén díjbekérőt, majd pénzügyi teljesítése után módosító elektronikus/papír alapú (ÁSZF 3.7.1 és 3.7.3 pontja alapján) számlát állít ki. Visszajáró vagy nulla összeg esetén módosító elektronikus/papír alapú (ÁSZF 3.7.1 és 3.7.3 pontja alapján) számlát állít ki és az összeget a rendszerben, Ügyfél regisztráció során megadott bankszámlaszámra visszautalja, legfeljebb a számla kiállítását követő 30 naptári napon belül, ha a visszautaláshoz szükséges minden adat hiánytalanul a Szolgáltató rendelkezésére áll. Minél hosszabb időszakra kerül megigénylésre egy Behajtási hozzájárulás, az egy napra számított díjára vonatkoztatható kedvezmény mértéke annál nagyobb a Teherforgalmi rendelet 14. § (1) alapján. A rendszámmódosítás azonban technikailag a meglévő hozzájárulás lemondása és egy új megigénylése, az elbírálás folyamatának mellőzésével, így a fennmaradó időszakra vonatkozó kedvezménytől az Ügyfél rendszámmódosításnál elesik.

### Túlfizetés

Amennyiben az Ügyfél a Közútkezelői hozzájárulás, Behajtási hozzájárulási vagy a Behajtási-várakozási hozzájárulási díj összegénél magasabb összeget fizet be, úgy a különbözet visszautalása kapcsán felmerülő költségek az Ügyfelet terhelik, amelynek a visszafizetendő összegből történő, Szolgáltató általi levonásához Ügyfél jelen ÁSZF elfogadásával hozzájárul. A Szolgáltató fenntartja a jogot továbbá arra, hogy a bizonylathoz nem köthető – beazonosíthatatlan, vagy alacsonyabb összegű tételt, tranzakciós költséggel csökkentve visszautalja, legfeljebb a téves/többlet utalás beérkezését követő 30 naptári napon belül, ha a visszautaláshoz szükséges minden adat hiánytalanul a Szolgáltató rendelkezésére áll

## SZÁMLÁZÁS

### Elektronikus számla

Ügyfél az on-line felületen keresztül leadott, on-line felületen keresztül bankkártyával, illetve átutalással rendezett Igénylésével és az ÁSZF-ben leírtak elfogadásával kifejezetten hozzájárul, hogy Szolgáltató által kiállított és az ügyfél regisztráció során megadott e-mail címére továbbított linkről, vagy a TOBI ügyviteli rendszerbe belépve a „Pénzügy/Számlák” menüpont alatt az elektronikus számlát letölti és befogadja.

### Kibocsájtott elektronikus számlák megfelelősége

Szolgáltató által kiállított elektronikus számla egy adóigazgatási azonosításra alkalmas, a számviteli és ÁFA törvények által szabályozott elektronikus úton kibocsátott számviteli bizonylat. Az eredeti elektronikus számla, mint hiteles bizonylat igazolja az adófizetéssel összefüggő kötelezettségek és jogok meglétét, ezért az elektronikus úton kibocsátott számlákat elektronikus formában szükséges megőrizni a vonatkozó jogszabályok szerint. A Szolgáltató által kibocsátott számla megfelel az általános forgalmi adóról szóló 2007. évi CXXVII. törvényben, a 23/2014 (VI.30.) NGM rendeletben és az egyéb elektronikus számlára vonatkozó jogszabályokban előírt feltételeknek.

### Papír alapú számla

Ügyfélszolgálaton személyesen leadott és Szolgáltatói ügyfélszolgálatán fizikai POS terminálon bankkártyával befizetett kérelem esetén Ügyfél az elektronikus számla helyett kérhet papír alapú számlát is.

.

# ÜGYFÉLSZOLGÁLAT MŰKÖDÉSE, BEJELENTÉSEK, PANASZOK

## ÜGYFÉLSZOLGÁLATI CSATORNÁK

A Budapest Közút Zrt. az ügyfelek kiszolgálása érdekében az alábbi ügyfélkapcsolati csatornákat tartja fenn, amelyeken keresztül a tájékoztatás kérésre és információ nyújtásra, valamint a bejelentések, panaszok benyújtására és ügyintézésére sor kerülhet:

1. Ügyfélszolgálati iroda a 1115 Budapest, Kelenföld vasútállomás aluljáró szint, őrmezei kijárat alatt működik. Az ügyfélszolgálati irodában az ügyfelek a Parkolási rendelethez, a Túlsúly-túlmérethez rendelet és a Teherforgalmi rendelethez kapcsolódó szolgáltatásokat vehetik igénybe a nyitvatartási idő figyelembevételével;
2. Telefonos ügyfélszolgálat (Call Center) a +36-1 -7766-100 hívószámon. A telefonos ügyfélszolgálat hétfőtől csütörtökig 8- 16 óra között és pénteken 8-14 óra között az ügyfelek rendelkezésére áll, ahol a Parkolási rendelethez, a Túlsúly-túlméret rendelethez és a Teherforgalmi rendelethez kapcsolódó információkkal szolgál magyar és angol nyelven.
3. Elektronikus levelezési csatorna a teherforgalom@budapestkozut.hu levelezési címen. Az elektronikus levelezési címre az ügyfelek a rendszerrel kapcsolatos észrevételeiket, panaszaikat tehetik meg, illetve információt kérhetnek a Parkolási rendelettel, a Túlsúly-túlméret rendelettel és a Teherforgalmi rendelettel kapcsolatosan (angol, magyar és német nyelven);
4. Posta levelek fogadására alkalmas csatorna a székhely postafiók címe: 1115 Budapest, Bánk bán u. 8-12.

## PANASZKEZELÉS

A fogyasztóvédelemről szóló 1993. évi CLV. törvényben foglaltak alapján a személyes és telefonos ügyfélkapcsolati csatornán minden olyan bejelentés esetében, amely az ügyintézés helyszínén/időpontjában nem orvosolható, nem megoldható, az ügyintéző a törvényben meghatározott adattartalommal jegyzőkönyvben köteles rögzíteni az Ügyfél panaszát.

## REKLAMÁCIÓ TARTALMI ELEMEI

Írásbeli reklamáció esetén a szerződött díjfizető köteles feltüntetni a reklamáció okát, a bejelentő azonosításához szükséges adatokat, az egyedi úthasználati azonosítót, valamint csatolnia kell mindazokat a dokumentumokat és bizonyítékokat, amelyek alapján a reklamációt érvényesítésére sor kerül.

## HATÁRIDŐ

Az írásos megkeresések és a jegyzőkönyvben rögzített panaszok megválaszolási határideje a jogszabályban foglaltak alapján 30 naptári nap.

# A SZOLGÁLTATÓ HIBÁS TELJESÍTÉSE ESETÉRE IRÁNYADÓ SZABÁLYOK, VITÁK RENDEZÉSÉNEK MÓDJA

Amennyiben az Ügyfél vagy a Felhasználó a Budapest Közút Zrt. által az ÁSZF 4. pontja szerint lefolytatott panaszkezelési eljárással, vagy annak eredményével nem ért egyet, úgy jogosult a Felügyeleti Szervhez fordulni: BFÖ Közlekedési Osztály (1052 Bp, Városház u. 9-11.) illetve jogosult a Nemzeti Fogyasztóvédelmi Hatóságnál panaszt tenni.

# ADATKEZELÉS

## A KEZELT ADATOK KÖRE

A Felhasználó az ÁSZF elfogadásával tudomásul veszi, hogy a Budapest Közút Zrt. jogosult a Felhasználó, és az Ügyfélre vonatkozó személyes adatokat (ideértve különösen a Szolgáltatással összefüggésben az Ügyfél által átadott személyes adatokat) kezelni. A Budapest Közút Zrt, különösen az alábbi adatokat kezelheti:

1. a természetes személy Felhasználó, Ügyfél nevét, lakóhelyét, elektronikus levélcímét, telefonszámát, fizetési számla számát, valamint a személyazonosításra szolgáló okmány adatait;
2. jogi személy Ügyfél székhelyét, cégjegyzékszámát vagy az azt bejegyző hatóság által kiadott más hasonló azonosítóját, továbbá elektronikus levélcímét, telefonszámát, fizetési számla számát;
3. a megfizetendő díj mértékét;
4. az úthasználat helyét és idejét;
5. a hozzájárulás köteles jármű vagy járműszerelvény forgalmi rendszámát,
6. a hozzájárulás köteles járműnek vagy járműszerelvénynek a díj meghatározásához szükséges jellemzőit;
7. az hozzájárulás köteles jármű forgalomi engedélyéről készített képfelvételt;
8. a gépjármű vagy gépjárműszerelvény össztömegét, tengelyterhelését, valamint méretét.

## AZ ADATKEZELÉS CÉLJA ÉS IDŐTARTAMA

Azok a személyes adatok, amelyeknek a kezelése az adatkezelőre vonatkozó jogi kötelezettség teljesítése céljából, vagy az adatkezelő vagy harmadik személy jogos érdekének érvényesítése céljából szükséges (ha ezen érdek érvényesítése a személyes adatok védelméhez fűződő jog korlátozásával arányban áll) további külön hozzájárulás nélkül, valamint a hozzájárulás visszavonását követően is kezelhetők (az információs önrendelkezés jogról és az információszabadságról szóló 2011. évi CXII. törvény (a továbbiakban: Adatvédelmi Törvény) 6. § (5) pontja értelmében).

Az adatkezelés időtartama 10 év.

## ADATOK FELHASZNÁLÁSA

A Budapest Közút Zrt. a személyes adatokat az általa lefolytatott eljárásban használja fel, valamint az illetékes hatóságoknak az Adatvédelmi Törvény 6. § (5) bekezdése alapján továbbíthatja.

## ADATOKAT KEZELŐK KÖRE

A személyes adatokhoz a szolgáltatással kapcsolatos napi ügyeket intéző személyek férhetnek hozzá.

## HARMADIK FÉL ADATAI

Amennyiben a Felhasználó harmadik személyek személyes adatait bocsátja a Budapest Közút Zrt. rendelkezésére, a Felhasználó az adatok átadásával kijelenti és szavatolja, hogy az érintett személy határozottan, félreérthetetlenül, a megfelelő tájékoztatás alapján és a vonatkozó jogszabályokkal összhangban hozzájárult adatainak a jelen ÁSZF-ben meghatározottak szerinti kezeléséhez, különös tekintettel a Budapest Közút Zrt. számára való adattovábbításhoz.

## TÁJÉKOZTATÁS A SZEMÉLYES ADATOK KEZELÉSÉRŐL

A Budapest Közút Zrt.-től tájékoztatás kérhető a személyes adatok kezeléséről, kérhető a személyes adatok helyesbítése, törlése vagy zárolása. Jogszabályban meghatározott esetben tiltakozni lehet a személyes adatok kezelése ellen. Abban a nem várt esetben, ha a személyes adatokkal összefüggő jogokat megsértik, az illetékes adatvédelmi hatósághoz (Nemzeti Adatvédelmi és Információszabadság Hatóság, 1125 Budapest, Szilágyi Erzsébet fasor 22/C.; postacím: 1530 Budapest, Pf.: 5., telefon: +36-1+391-1400; telefax: +36-1-391-1410; e-mail: ugyfelszolgalat@naih.hu, honlap: www.naih.hu) vagy bírósághoz lehet fordulni. Az adatkezeléssel kapcsolatos részletes jogokat és jogorvoslati lehetőségeket az Adatvédelmi Törvény 13-23., illetve 52-58. §-ai tartalmazzák.

## FELHASZNÁLÓ FELELŐSSÉGE

A Felhasználó felméri, megismeri és elfogadja a hozzájárulások igénybevételével - különös tekintettel az elektronikus úton történő kommunikációval - összefüggő technikai lehetőségeket, kockázatokat és korlátokat. A Felhasználó különösen gondoskodik a hozzájárulások igénylésével összefüggésben használt eszközök biztonságos használatáról és az azon tárolt adatok védelméről, valamint a szükséges óvintézkedések megtételéről (pl. antivírus és antispyware szoftverek használata, egyéb biztonsági frissítések telepítése, megfelelő védelmet nyújtó azonosítók és jelszavak megválasztása). A Felhasználó gondoskodik továbbá a jogosultság igénybevétele során használt adatainak (pl. személyes adatok, jelszavak, azonosítók) biztonságos használatáról és ennek keretében többek között megakadályozza, hogy ahhoz illetéktelen személyek hozzáférjenek. A Felhasználó haladéktalanul köteles tájékoztatni a Budapest Közút Zrt.-t, ha a fenti adatokkal kapcsolatban visszaélést vagy egyéb rendellenes eseményt tapasztal, szükség esetén az adott tény részletezésével, és várható következményével. A Felhasználó a fentiekkel összefüggésben (kivéve, ha a vonatkozó jogszabályok eltérést nem engedő rendelkezései másképp nem rendelkeznek) kizárólagosan felelős különösen:

1. az igénylés során felhasznált elektronikus eszközök használata, illetve működése szünetelésének vagy üzemzavarának következményeiért;
2. a hozzájárulás igénybevétele során használt adatok sérüléséből, elvesztéséből, ellopásából vagy adatfeltöltési hibából eredő következményekért;
3. információtovábbítási késedelemért;
4. vírusok vagy egyéb ártalmas komponensek megjelenéséből eredő következményekért;
5. szoftver-, hardver- vagy bármely egyéb technikai eszköz vagy a hálózat hibájából eredő következményekért.

## HIBÁSAN MEGADOTT ADATOK

1. Az ügyfél-regisztráció során a hibásan megadott adatok miatt bekövetkezett károkért a Szolgáltatót felelősség nem terheli.
2. A Járműregisztráció során hibásan megadott adatok miatt bekövetkezett károkért a Szolgáltatót felelősség nem terheli.
3. A Közútkezelői hozzájárulás, a Behajtási hozzájárulás és a Behajtási-várakozási hozzájárulás igénylése során a nem megfelelő típusú hozzájárulás igényléséből eredő, vagy a hibásan megadott adatok miatt bekövetkezett károkért a Szolgáltatót felelősség nem terheli.
4. A Számlázás során hibásan megadott adatok miatt bekövetkezett károkért a Szolgáltatót felelősség nem terheli.
5. A Behajtási hozzájárulás és a Behajtási-várakozási hozzájárulás igénylésének teljes folyamata során a hibásan vagy hiányosan megadott adatok miatt bekövetkezett károkért a Szolgáltatót felelősség nem terheli. Ennek megfelelően a Szolgáltató nem fizet vissza igényléshez, valamint gépjármű regisztrációhoz kapcsolódó költségtérítést, kivéve, ha annak Ügyfél általi megfizetése ellenére a szolgáltatás Szolgáltató érdekkörében felmerült okból nem teljesíthető.

## ÜGYFÉL ADATOK MÓDOSULÁSÁNAK BEJELENTÉSE

Az Ügyfél bármely, a Szolgáltatás igénybevételével kapcsolatos adatának megváltozását (elérhetőségek, adószám, számlaszám, járműadatok, stb.) 10 munkanapon belül köteles a Szolgáltató részére írásban (elektronikusan, vagy papír alapon) megküldeni.

#  BEHAJTÁSI HOZZÁJÁRULÁSOK ELLENŐRZÉSE, SZANKCIÓK

## AZ ELLENŐRZÉST VÉGZŐ SZERVEK

Az úthasználati jogosultságot a törvényben, vagy a Kormány által rendeletben kijelölt szervezet ellenőrzi.

## ADATSZOLGÁLTATÁS

A Budapest Közút Zrt. mint közútkezelő köteles a díjellenőrzéshez szükséges adatokat a 7.1. pontban foglalt szervezet részére átadni, melyet Felhasználó, Ügyfél ezúton is tudomásul vesz.

# ÁSZF MÓDOSÍTÁSA

## A SZERZŐ

A Budapest Közút Zrt. a jelen ÁSZF-et jogosult egyoldalúan módosítani.

## HATÁLYBALÉPÉS DÁTUMA

A Budapest Közút Zrt. köteles az ÁSZF módosításának hatálybalépését megelőzően legalább 5 nappal a Felhasználókat értesíteni. Az értesítési kötelezettségnek a Budapest Közút Zrt. által üzemeltetett a [www.budapestkozut.hu](http://www.budapestkozut.hu) portálon történő közzététellel tesz eleget.

## HATÁLYBALÉPÉS DÁTUMA JOGSZABÁLYVÁLTOZÁS ESETÉN

A 8.2. pontban foglalt határidőben történő értesítés elmulasztása nem képezi a módosítás akadályát, amennyiben a módosítás kizárólag az ÁSZF tartalmát érintő jogszabály módosulása miatt válik szükségessé, és a jogszabály kihirdetése és hatályba lépése közötti idő a 8.2.-ben foglalt határidő megtartását nem teszi lehetővé.

# IRÁNYADÓ JOG, NYELV ÉS VITARENDEZÉS

## IRÁNYADÓ JOG

Felek megállapodnak abban, hogy a közöttük fennálló jogviszonyt érintő kérdésekben a magyar jog irányadó.

## ÁSZF NYELVE

A jelen ÁSZF magyar nyelven készült, minden szerződéskötés esetében a magyar nyelvű szerződés az irányadó.

## NEM SZABÁLYOZOTT ELEMEK

A jelen ÁSZF-ben nem szabályozottak vonatkozásában Magyarország vonatkozó jogszabályai irányadók.

## JOGVITÁK RENDEZÉSÉNEK HELYE

Felek jogvitájuk rendezésére – hatáskörtől függően – a Budai Központi Kerületi Bíróság kizárólagos illetékességét kötik ki.

## SEMMISSÉG

Az általános szerződési feltételek valamely rendelkezésének esetleges érvénytelensége vagy semmissége nem eredményezi a szerződés egyéb rendelkezéseinek vagy a szerződés egészének érvénytelenségét vagy semmisségét.

## A BUDAPEST KÖZÚT ZRT. MUNKAVÁLLALÓJÁNAK SZEMÉLYES FELELŐSSÉGE

A BUDAPEST KÖZÚT ZRT. munkavállalójának felelőssége – a vonatkozó jogszabály által lehetővé tett módon, ideértve a munkavállaló esetleges felróható magatartását is – kizárt a munkavállalói tevékenységével összefüggésben a BUDAPEST KÖZÚT ZRT. által harmadik személynek okozott károkért, melyekért kizárólag a BUDAPEST KÖZÚT ZRT. felel.

A szerződő fél tudomásul veszi, hogy amennyiben a BUDAPEST KÖZÚT ZRT. munkavállalója e jogviszonyával összefüggésben a szerződő félnek kárt okoz (ideértve azt az esetet is, ha a kár a munkavállalónak felróható magatartás eredményeként megvalósuló szerződésszegés következménye), ezért kizárólag a BUDAPEST KÖZÚT ZRT. tartozik felelősséggel. A BUDAPEST KÖZÚT ZRT. munkavállalóit terhelő, az általuk okozott kárért való felelősség jelen pont szerinti korlátozása kizárólag a tárgybeli jogviszonyában érvényes és hatályos, és nem érinti a BUDAPEST KÖZÚT ZRT. és a szerződő fél között már fennálló vagy a jövőben létrejövő szerződésekkel kapcsolatos, vagy szerződésen kívül okozott kárért való felelősséget. A BUDAPEST KÖZÚT ZRT. munkavállalója a jelen pontban rögzítettek szerinti felelősségkorlátozásra közvetlenül hivatkozhat.

A szerződő fél lemond azon jogáról, hogy a BUDAPEST KÖZÚT ZRT. munkavállalójával szemben felelősségének megállapítása vagy elmarasztalása iránt bármilyen igényt érvényesítsen.

A BUDAPEST KÖZÚT ZRT. munkavállalója a jelen pontban rögzítettek szerinti felelősségkorlátozásra közvetlenül hivatkozhat.

A BUDAPEST KÖZÚT ZRT. szerződésszegése esetére teljes mértékben kizárja a BUDAPEST KÖZÚT ZRT. munkavállalójának felelősségét.

# TITOKTARTÁS

## ADATOK ÁTADÁSA HARMADIK FÉL RÉSZÉRE

A Felek vállalják, hogy a szerződéssel kapcsolatban és az azok alapján ellátott minden tevékenységük során a tudomásukra jutott minden információt, mint üzleti titkot szigorúan bizalmasan kezelnek. Az így megszerzett információt harmadik személyek részére csak jogszabályi rendelkezés vagy a másik Fél erre vonatkozó kifejezett és előzetes írásbeli engedélye alapján tehetik bármilyen módon hozzáférhetővé.

## ADATOK ÁTADÁSA HATÓSÁGI MEGKERESÉS ESETÉN

Nem minősül szerződésszegésnek, amennyiben valamelyik fél üzleti titoknak minősülő információt törvényes joga, vagy jogszabályból eredő kötelezettsége teljesítése érdekében, az illetékes és hatáskörrel rendelkező hatóság, bíróság, vagy a jogszabály által megjelölt egyéb szerv rendelkezésére bocsát.

## KÁRÉRVÉNYESÍTÉS

A Felek jogosultak a másik Féllel szemben a titoktartási kötelezettség megsértéséből eredő szerződésszegéssel kapcsolatban felmerülő teljes kárukat érvényesíteni.

# VIS MAIOR

Nem minősül szerződésszegésnek, ha a szerződő Felek hatáskörén kívülálló és a Felek egyikének sem felróható okból (vis maior) a Felek bármelyike nem tudja teljesíteni a jelen szerződésben foglalt kötelezettségeit. Ilyen körülmény különösen: háborús cselekmény, lázadás, szabotázs, robbantásos merénylet, súlyos energiaellátási zavar vagy természeti katasztrófa, munkabeszüntetés, a honvédelemről és a Magyar Honvédségről, valamint a különleges jogrendben bevezethető intézkedésekről szóló törvény (2011. évi CXIII. törvény), rendőrségi törvény (1994. évi XXXIV. törvény) alapján feljogosított szervek rendelkezésére tett intézkedés.

# FELÜGYELETI SZERV

A Budapest Közút Zrt. mint közútkezelő felügyeletét a BFÖ Közlekedési Oztály látja el.

Címe: 1052 Budapest, Városház utca 9-11.

Telefonszáma: +36 1 327 1000

# MELLÉKLETEK FELSOROLÁSA

Az ÁSZF az alábbi mellékleteket tartalmazza:

1. számú melléklet: Mikro és kisvállalkozói nyilatkozat.
2. számú melléklet: Nyilatkozat közterületen kívüli, vagy kizárólagos használatú várakozóhelyek számáról



1. számú melléklet

NYILATKOZAT

védett övezeti gazdálkodói behajtási hozzájárulás igényléshez

Alulírott ........................................................................................................................................ (név, cím) büntetőjogi felelősségem tudatában az alábbi nyilatkozatot teszem:

Aláírásommal igazolva kijelentem, hogy a Budapest, ………………………………………….

………………………………………………………………………..címen található ingatlannak a védett övezeten belül rendelkezésére álló közterületen kívüli és közterületi kizárólagos várakozóhelyeinek száma …..…. db.

Jelen nyilatkozat a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) önkormányzati rendelet 18.§ (1a) bekezdésében foglaltakra tekintettel került kiállításra.

Budapest, ……………………….

 ……………………………………………

 cégszerű aláírás

 *ph.*